DJEČJI VRTIĆ GROZDIĆ

VRTIĆKA ULICA 4

34340 KUTJEVO

**UPRAVNO VIJEĆE**

**ZAPISNIK**

sa sjednice Upravnog vijeća Dječjeg vrtića Grozdić

održane dana 10. 6. 2025. godine s početkom u 16:00h

u Dječjem vrtiću Grozdić, Vrtićka ulica 4, Kutjevo

Prisutni članovi Vijeća:

- Veronika Kundakčić, predsjednica

- Maja Špeljak, član

- Ana Galić, član

- Anamarija Ketović

- Martina Kovač

Ostali članovi:

- Marijana Marković, ravnateljica

DNEVNI RED:

1. Usvajanje zapisnika s prethodnog vijeća.
2. Odluka o privremenoj listi upisa djece u Dječji vrtić Grozdić za pedagošku godinu 2025./2026.
3. Donošenje Odluke o raspisivanju natječaja za obavljanje poslova radnog mjesta odgojitelj na neodređeno (6) i odgojitelj na određeno (5).

**1. Usvajanje zapisnika s prethodnog vijeća.**

Zapisnik je dostavljen članovima prije sjednice, primjedbi nije bilo te je zapisnik jednoglasno usvojen.

**2. Odluka o privremenoj listi upisa djece u Dječji vrtić Grozdić za pedagošku godinu 2025./2026.**

Dana 19. svibnja 2025. godine objavljen je Natječaj za upis djece u Dječji vrtić Grozdić za pedagošku godinu 2025./2026. te je trajao do 2. lipnja 2025. godine. Prema Pravilniku o upisu u Dječji vrtić Grozdić (članak 4.) Zahtjev za upis djeteta u Dječji vrtić Grozdić za pedagošku godinu 2025./2026. bili su dužni podnijeti i roditelji trenutno upisane djece ukoliko žele nastaviti koristiti usluge Dječjeg vrtića Grozdić. Ukupno su pristigle 164 zamolbe za upis djece u Matični objekt Kutjevo te Područni objekt Vetovo. Upravno vijeće donosi jednoglasnu odluku o privremenim rezultatima upisa djece u Dječji vrtić Grozdić za pedagošku godinu 2025./2026. U Matični objekt u Kutjevu na privremenoj listi nalazi se 105 djece i to 35 djece jasličke dobi i 70 djece vrtićke dobi. U Područni objekt u Vetovu na privremenoj listi nalazi se 35 djece i to 16 djece jasličke dobi i 19 djece vrtićke dobi. Roditelji imaju pravo prigovora na privremene rezultate upisa u roku od 8 dana od dana objave privremenih rezultata.

**3. Donošenje Odluke o raspisivanju natječaja za obavljanje poslova radnog mjesta odgojitelj na neodređeno (6) i odgojitelj na određeno (5).**

Članovi Vijeća jednoglasno donose Odluku o raspisivanju natječaja za obavljanje poslova radnog mjesta odgojitelj/odgojiteljica na neodređeno i to 6 radnih mjesta te odgojitelj/odgojiteljica na određeno 5 radnih mjesta. Natječaj će biti objavljen u kolovozu na stranicama HZZ-a.

Sjednica je završila u 17:05

Zapisnik sastavila PREDSJEDNICA UPRAVNOG Veronika Kundakčić VIJEĆA

Veronika Kundakčić

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_